ཉེ་ཆར་བོད་ཀྱི་མཛངས་པའི་འགྲན་སྡུར་ཞེས་པ་ཞིག་གོ་སྒྲིག་བྱས་སོང་བ་དང་།འགྲན་ཞུགས་པ་ཕོ་སར་ལྔ་བྱུང་བའི་ནང་ནས་གཅིག་ལ་བོད་པའི་མཛངས་པའི་འགྲན་སྡུར་གྱི་རྒྱལ་ཁ་ཐོབ་ཡོད་འདུགསྤྱིར་གནད་དོན་འདི་དག་གི་རིགས་ལ་དམིགས་བསལ་གྱི་ལྟ་སྟངས་ངན་པ་དེ་འདྲ་ཡོང་དགོས་དོན་མེད་ལ་ཡོད་ཀྱང་མེད་མོད།ཚིག་དང་དོན་གྱི་རྒྱབ་ལྗོངས་གང་ཐད་ནས་བསམ་བློ་བཏང་ནའང་སྐབས་རེ་བསམ་ཚུལ་ཅུང་ཙམ་རེ་བརྗོད་དགོས་པ་ཞིག་རེད་སྙམ།ཐོག་མ་བློ་བཟང་དབང་རྒྱལ་གྱིས་བོད་ཀྱི་མཛེས་མའི་འགྲན་སྡུར་བྱེད་རྒྱུའི་ཁྱབ་བསྒྲགས་ཕྱི་ལོ་༢༠༠༢ལོར་སྤེལ་སྐབས་བོད་ཀྱི་མཛེས་མ་ཞེས་བྲིས་འདུག་ཀྱང་།རྗེས་སུ་ཁོ་རང་ལ་ལྟ་ཚུལ་གསར་པ་ཞིག་སླེབས་པ་ཡིན་ནམ།ཡང་ན་གཞན་གྱི་བསམ་ཚུལ་ལ་བརྟེན་ནས་བྱུང་མིན་མི་ཤེས་ཀྱང་།བོད་ཀྱི་མཛེས་མའི་འགྲན་སྡུར་དེ་བོད་ཀྱི་མཛངས་མའི་འགྲན་སྡུར་དུ་བསྒྱུར་སོང་།དེ་ནི་བོད་ཀྱི་མཛངས་མའི་འགྲན་སྡུར་གྱི་མིང་གི་བྱུང་རིམ་སྐོར་དང་འབྲེལ་ནས་བཤད་པ་ཙམ་ཡིན་ལ།ད་ལྟ་བོད་ཀྱི་མཛངས་པའི་འགྲན་སྡུར་ཞེས་ཐོག་མ་ནས་དེ་ལྟར་བྲིས་འདུག